ਨਵੀਂ ਦਿੱਲੀ, 6 ਮਾਰਚ
ਹਾਕੀ ਵਿਸ਼ਵ ਕੱਪ ਵਿੱਚ ਐਤਵਾਰ ਨੂੰ ਪੂਲ ਏ ਦੇ ਇਕ ਮੈਚ ਵਿੱਚ ਦੋ ਵਾਰ ਦੇ ਵਿਸ਼ਵ ਚੈਂਪੀਅਨ ਜਰਮਨੀ ਤੇ  ਹਾਲੈਂਡ ਦਰਮਿਆਨ ਹਾਈ ਵੋਲਟੇਜ ਮੁਕਾਬਲੇ ਵਿੱਚ ਯੂਰਪੀਅਨ ਹਾਕੀ ਸ਼ੈਲੀ ਦਾ ਜਾਦੂ ਦੇਖਣ ਨੂੰ ਮਿਲੇਗਾ। ਹਾਲੈਂਡ ਜਿੱਥੇ ਇਸ ਮੈਚ ਨੂੰ ਜਿੱਤ ਕੇ ਆਪਣੀ ਜੇਤੂ ਮੁਹਿੰਮ ਜਾਰੀ ਰੱਖਣੀ ਚਾਹੇਗਾ, ਉਥੇ ਜਰਮਨੀੇ ਇਸ ਮੈਚ ਨੂੰ ਜਿੱਤ ਕੇ ਸੈਮੀਫਾਈਨਲ ਵਿੱਚ ਆਪਣੀ ਥਾਂ ਪੱਕੀ ਕਰਨੀ ਚਾਹੇਗਾ। ਜਰਮਨੀ ਨੇ ਹੁਣ ਤੱਕ ਟੂਰਨਾਮੈਂਟ ਦੇ ਪਹਿਲੇ ਮੈਚ ਵਿੱਚ ਦੋਵੇਂ ਟੀਮਾਂ ਗੋਲ ਰਹਿਤ ਬਰਾਬਰੀ ‘ਤੇ ਰਹੀਆਂ ਸਨ, ਪਰ 1998 ਦੇ ਵਿਸ਼ਵ ਕੱਪ ਦੇ ਪੂਲ ਏ ਦੇ ਪਹਿਲੇ ਗੇੜ ਦੇ ਮੈਚ ਵਿੱਚ ਜਰਮਨੀ ਨੇ ਹਾਲੈਂਡ ਨੂੰ 5-1 ਨਾਲ ਹਰਾਇਆ ਸੀ। 2002 ਦੇ ਵਿਸ਼ਵ ਕੱਪ ਦੇ ਪਹਿਲੇ ਗੇੜ ਦੇ ਮੈਚ ਵਿੱਚ ਜਰਮਨੀ ਨੇ ਇਕ ਵਾਰ ਫਿਰ ਹਾਲੈਂਡ ਨੂੰ 1-0 ਨਾਲ ਹਰਾਇਆ ਸੀ, ਜਦੋਂ ਕਿ 2006 ਦੇ ਵਿਸ਼ਵ ਕੱਪ ਦੇ ਮੈਚ ਵਿੱਚ ਦੋਵਾਂ ਟੀਮਾਂ ਵਿੱਚ ਮੁਕਾਬਲਾ 2-2 ਦੀ ਬਰਾਬਰੀ ‘ਤੇ ਖਤਮ ਹੋਇਆ ਸੀ।
ਇਸ ਤਰ੍ਹਾਂ ਹੁਣ ਤੱਕ ਦੀ ਕਾਰਗੁਜ਼ਾਰੀ ਦੇ ਹਿਸਾਬ ਨਾਲ ਵਿਸ਼ਵ ਕੱਪ ਵਿੱਚ ਜਰਮਨੀ ਨੇ ਕੋਰੀਆ ਵਿਰੁੱਧ ਡਰਾ ਖੇਡਿਆ ਹੈ, ਜਦੋਂ ਕਿ ਕੈਨੇਡਾ ਤੇ ਅਰਜਨਟੀਨਾ ਨੂੰ ਹਰਾਇਆ ਹੈ। ਜਰਮਨੀ ਦੇ ਤਿੰਨ ਮੈਚਾਂ ਵਿੱਚੋਂ 7 ਅੰਕ ਹਨ  ਦੂਜੇ ਪਾਸੇ ਹਾਲੈਂਡ ਨੇ ਅਰਜਨਟੀਨਾ, ਨਿਊਜ਼ੀਲੈਂਡ ਤੇ ਕੈਨੇਡਾ ਨੂੰ ਹਰਾ ਕੇ 9 ਅੰਕ ਹਾਸਲ ਕਰ ਲਏ ਹਨ ਤੇ ਸੈਮੀਫਾਈਨਲ ਵਿੱਚ ਆਪਣੀ ਥਾਂ ਪੱਕੀ ਕਰ ਲਈ ਹੈ। ਇਸ ਦੌਰਾਨ ਹਾਲੈਂਡ ਦੇ ਕਪਤਾਨ ਰਾਸ ਵੋਜੇਲਸ ਨੇ ਦਾਅਵਾ ਕੀਤਾ ਹੈ ਕਿ ਉਹ ਟੂਰਨਾਮੈਂਟ ਦੇ ਸਾਰੇ ਮੈਚ ਜਿੱਤਣੇ ਚਾਹੁੰਦੇ ਹਨ। ਜਰਮਨੀ ਤੇ ਹਾਲੈਂਡ ਵਿੱਚ ਵਿਸ਼ਵ ਕੱਪ ਵਿੱਚ ਹੁਣ ਤੱਕ ਚਾਰ ਮੈਚ ਖੇਡੇ ਹਨ, ਜਿਨ੍ਹਾਂ ਵਿੱਚ ਜਰਮਨੀ ਦੋ ਵਾਰ ਜੇਤੂ ਰਿਹਾ, ਜਦੋਂ ਕਿ ਦੋ ਮੈਚ ਡਰਾਅ ਰਹੇ ਹਨ।
ਸਾਲ 1994 ਦੇ ਵਿਸ਼ਵ ਕੱਪ ਵਿੱਚ ਪੂਲ ਬੀ ਦਾਾ ਪੱਲੜਾ ਭਾਰੀ ਦਿਖਾਈ ਦਿੰਦਾ ਹੈ, ਪਰ ਜਿਸ ਤਰ੍ਹਾਂ ਇਸ ਵਿਸ਼ਵ ਕੱਪ ਵਿੱਚ ਹਾਲੈਂਡ ਦੀ ਟੀਮ ਖੇਡ ਰਹੀ ਹੈ, ਉਸ ਨੂੰ ਹਲਕੇ ਵਿੱਚ ਲੈਣ ਦੀ ਜਰਮਨੀ ਭੁੱਲ ਨਹੀਂ ਕਰ ਸਕਦਾ। ਹਾਲੈਂਡ ਦੀ ਇਸ ਮੈਚ ਵਿੱਚ ਉਮੀਦ ਆਪਣੇ ਡਰੈਗ ਫਲਿੱਕਰ ਤੇਕੇਮਾ ਤਾਈਕਾਮਾ ਤੇ ਡਿਊਨਡੀਜੇਰ ‘ਤੇ ਟਿਕੀ ਹੋਵੇਗੀ। ਤਾਇਕਾਮਾ ਇਸ ਵਿਸ਼ਵ ਕੱਪ ਵਿੱਚੋਂ ਹੁਣ ਤੱਕ ਸਭ ਤੋਂ ਵੱਧ ਗੋਲ ਕਰ ਚੁੱਕਾ ਹੈ। ਉਸ ਦੀ ਫਰਮ ਨੂੰ ਦੇਖਦਿਆਂ ਹਾਲੈਂਡ ਇਸ ਮੈਚ ਵਿੱਚ ਤਕੜਾ ਦਾਅਵੇਦਾਰ ਮੰਨਿਆ ਜਾ ਰਿਹਾ ਹੈ।
ਦੂਜੇ ਪਾਸੇ ਜਰਮਨੀ ਆਪਣੇ ਸਟਾਰ ਖਿਡਾਰੀ ਮਤਿਆਸ ਵਿਟਾਇਸ, ਕਪਤਾਨ ਮੈਕਸੀਮੀਲੀਅਨ ਮੁੱਲਰ, ਮਲੈਰੀਅਰ ਪੁਕਸ ਤੇ ਮਾਰਟਿਨ ਹੇਨਰ ਵਰਗੇ ਆਪਣੇ ਖਿਡਾਰੀਆਂ ਦੇ ਸਿਰ ‘ਤੇ ਜਿੱਤ ਦੀ ਆਸ ਲਾਈ ਬੈਠਾ ਹੈ। ਜਰਮਨੀ ਨੂੰ ਮਿਲੀਆਂ ਹੁਣ ਤੱਕ ਦੀਆਂ ਦੋ ਜਿੱਤਾਂ ਵਿੱਚ ਇਨ੍ਹਾਂ ਖਿਡਾਰੀਆਂ ਨੇ ਸ਼ਾਨਦਾਰ ਯੋਗਦਾਨ ਪਾਇਆ ਹੈ। ਹੁਣ ਭਲਕੇ ਹੋਣ ਵਾਲੇ ਇਸ ਹਾਈ ਵੋਲਟੇਜ ਮੈਚ ਵਿੱਚ ਵੀ ਕਪਤਾਨ ਮੁੱਲਰ ਨੂੰ ਆਪਣੇ ਧੁਨੰਤਰਾਂ ਤੋਂ ਉਮੀਦਾਂ ਹਨ। ਨਤੀਜਾ ਭਾਵੇਂ ਜੋ ਮਰਜ਼ੀ ਹੋਵੇ, ਪਰ ਯੂਰਪ ਦੀਆਂ ਦੋਵੇਂ ਮਜ਼ਬੂਤ ਟੀਮਾਂ ਵਿੱਚ ਹੋਣ ਵਾਲੇ ਇਸ ਮੈਚ ਦਾ ਹਾਕੀ ਪ੍ਰੇਮੀ ਪੂਰਾ ਆਨੰਦ ਮਾਣਨਗੇ ਅਤੇ ਦੋਵੇਂ ਟੀਮਾਂ ਹੀ ਜਿੱਤ ਲਈ ਮੈਦਾਨ ਵਿੱਚ ਉਤਰਨਗੀਆਂ।    

ਜਰਮਨੀ ਦੀ ਹਾਕੀ ਟੀਮ ਦਾ ਕਪਤਾਨ ਕੌਣ ਸੀ?

ਮੈਕਸੀਮੀਲੀਅਨ ਮੁੱਲਰ ਜਰਮਨੀ ਹਾਕੀ ਟੀਮ ਦਾ ਕਪਤਾਨ ਸੀ।